Document ID: /roh_data/filtered/fineweb-2-filterrobots_roh.jsonl.gz/55208

Lehre bei der kantonalen Verwaltung
Emprendissadi tar l'administraziun chantunala
Apprendistato presso l'Amministrazione cantonale
Durant tes temp d'emprendissadi lavuras ti ubain al Plantahof a Landquart, en l'uffizi da construcziun bassa Mesocco, en l'uffizi da construcziun auta u en l'uffizi per la furmaziun media-superiura a Cuira.
Sco practicista/practicist da mantegniment gidas ti a montar ed a mantegnair indrizs da la tecnica da chasa sco stgaudaments, indrizs da ventilaziun e da climatisaziun, sco er d'installaziuns sanitaras. La basa per la scolaziun manaschiala è – ultra da la promoziun da la part professiunala – il svilup da la cumpetenza metodica, sociala e persunala. Quai vul dir che ti t'acquistas durant tia scolaziun la savida e las enconuschientschas professiunalas da giudim ensi e che ti es en cas da dumagnar las pretensiuns en il sectur interuman e professiunal.
La furmaziun da basa professiunala è l'emprim pass impurtant per tes futur professiunal prosperaivel. Suenter ta stat a disposiziun in grond dumber da furmaziuns supplementaras. In pèr exempels:
Suenter pon vegnir absolvidas las medemas furmaziuns supplementaras sco per spezialistas/spezialists per il mantegniment dal manaschi AFQ.